Bodoča nevesta v svojih mislih z načrtovanjem poroke začne takoj po zaroki, sicer pa večina parov začne resno razmišljati o poročnem dnevu dobro leto prej. Vse je seveda odvisno od želene lokacije in drugih ponudnikov. Če si zelo želita ponudnikov, ki so med bolj iskanimi, potem je treba rezervacijo opraviti čim prej. Pri poročnih lokacijah in fotografih to zelo pogosto pomeni, da jih bo treba poklicati že leto pred poroko. Seveda pa se poroko skupaj z dobro ekipo lahko organizira tudi v manj kot enem mesecu.